Til elever og forældre/værger til elever under 18 år[1](#_bookmark0)

# Orientering om behandling af personoplysninger

Når du starter på Viborg Katedralskole, bliver du registreret i Lectio, som er skolens administrative system og i forbindelse med optagelsen på Viborg Katedralskole indsamler og behandler vi følgende personoplysninger om dig (og dine forældre/værger, hvis du er under 18 år)[2](#_bookmark1).

* navn
* adresse
* telefonnummer
* mailadresse
* cpr. nummer
* hvilken skole du kommer fra
* om du er optaget direkte eller efter prøve

Mens du er elev på skolen, tilføjer vi løbende de hold du indgår på samt dine valgfag. Ligeledes vil dit fravær og dine karakterer blive registreret i Lectio.

# Generelt om behandling af personlige oplysninger

Viborg Katedralskoles indsamling og behandling af personoplysninger foregår fortroligt og varetages kun af medarbejdere, som har et sagligt formål med det.

De oplysninger, vi behandler om eleven og elevens forældre/værger, er oplysninger som

* Eleven og elevens forældre/værger selv har oplyst i ansøgningsskemaet via [www.optagelse.dk](http://www.optagelse.dk/)
* Eleven og elevens forældre/værger eventuelt selv giver os i løbet af uddannelsen

Viborg Katedralskole tilstræber at behandle så få personoplysninger om eleven og elevens forældre/værger som muligt.

Det betyder,

* At vi kun foretager en behandling af de personoplysninger, vi har, hvis behandlingen er nødvendig og sagligt begrundet
* At vi behandler personoplysninger til gennemførelse af kontrolforanstaltninger herunder fx oplysnin- ger om elevens brug af de it-systemer, som eleven oprettes i og anvender i forbindelse med undervis- ning. Det gør vi som led i vores systemdrift til forebyggelse af misbrug, og derfor har vi adgang til oplysninger om fx brugertrafik og -adfærd i skolens it-systemer
* At det i sjældne tilfælde kan blive nødvendigt at behandle fortrolige og/eller følsomme personoplys- ninger om eleven og evt. også elevens forældre/værger, fx hvis eleven ønsker skolegang på andre vilkår end normalt, fx pga. handicap eller særlige sociale forhold.

1 Denne orientering gives med henvisning til artikel 13 og 14 i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri ud- veksling af sådanne oplysninger og om ophævelse af direktiv 95/46/EF (generel forordning om databeskyttelse), heref- ter kaldet ”persondataforordningen”.

2 Jf. artikel 6 og artikel 9 i persondataforordningen.

# Videregivelse

Viborg Katedralskole videregiver kun personoplysninger om eleven og eller elevens forældre/værger, hvis det er et krav ifølge lovgivningen, og det i øvrigt er nødvendigt for varetagelsen af vores drift og pligter som gym- nasieskole.

Modtagere af disse personoplysninger kan da være modtagergymnasiet (hvis eleven flytter gymnasium), Ung- dommens Uddannelsesvejledning, Region Midtjylland, samt Undervisningsministeriet eller ministeriets styrel- ser.

## **Elevens rettigheder** (og forældres/værgers rettigheder), hvis eleven er under 18 år) Retten til indsigt

Eleven og elevens forældre/værger kan[3](#_bookmark2) få indsigt i

* hvilke personoplysninger vi behandler om eleven/elevens forældre/værger
* hvad formålet med behandlingen er
* hvor længe vi opbevarer personoplysningerne
* hvor vi har oplysningerne fra (hvis vi ikke har modtaget dem fra eleven/elevens forældre/værger)
* hvem vi evt. videregiver personoplysningerne til

Indsigten gives ved, at vi udleverer en kopi af oplysningerne. Retten til indsigt kan dog være begrænset, hvis hensynet til private interesser, fortrolighed om andres oplysninger eller tavshedspligt i den offentlige forvalt- ning kræver det.

## Retten til indsigelse

Eleven og elevens forældre/værger kan gøre indsigelse mod vores behandling af personoplysninger, hvis ele- vens/elevens forældres/værgers interesser i *ikke* at få behandlet personoplysninger går forud for Viborg Kate- dralskoles legitime interesser i at *kunne* foretage behandlingen[4](#_bookmark3)

## Retten til berigtigelse

Eleven og elevens forældre/værger kan få rettet eller suppleret personoplysninger om sig selv, som er forkerte eller ufuldstændige[5](#_bookmark4).

## Retten til begrænsning af behandlingen

Eleven og elevens forældre/værger har ret til at begrænse vores behandling af personoplysninger, hvis der er særlige grunde til det[6](#_bookmark5).

## Retten til sletning

Vi opbevarer elevens personoplysninger fra optagelsesproceduren, så længe det er nødvendigt af hensyn til Viborg Katedralskoles dokumentation for optagelsesproceduren, dvs. i indtil 5 år efter eleven er stoppet på gymnasiet.

## Opbevaring

Forældres/værgers personoplysninger (stam- og kontaktoplysninger) opbevares, indtil eleven fylder 18 år. Hvis eleven ved uddannelsesstart giver samtykke til, at vi stadig må kontakte forældre/værger, når eleven er fyldt 18 år, og forældre/værger samtidig giver samtykke til, at vi må opbevare forældres/værgers stam- og kontakt- oplysninger, opbevarer vi disse personoplysninger, indtil der er gået 5 år efter eleven er stoppet på gymnasiet.

3 Jf. artikel 15 i persondataforordningen.

4 Jf. artikel 21 i persondataforordningen.

5 Jf. artikel 16 i persondataforordningen.

6 Jf. artikel 18 i persondataforordningen.

Hvis der fx som led i ansøgning om udeboende SU er indhentet oplysninger om forældres indkomst eller øvrige forhold, opbevarer vi dem, indtil der er gået 5 år efter eleven er stoppet på gymnasiet.

# Sådan gør man brug af sine rettigheder

Viborg Katedralskole er dataansvarlig for de behandlinger af personoplysninger, vi har beskrevet ovenfor. Hvis eleven/elevens forældre/værger har spørgsmål eller ønsker at gøre brug af de rettigheder, der er beskrevet ovenfor, kan gymnasiet kontaktes på mailadresse vibkat@vibkat.dk eller telefon 8662 0655 ligesom gymnasi- ets eksterne databeskyttelsesrådgiver kan kontaktes på mailadressen dpo@herningsholm.dk.

Eleven/elevens forældre/værger skal kontakte skolen og oplyse, hvilken ret, der ønskes at blive gjort brug af og hvorfor. Vi vil herefter undersøge, om vi er enige i, at retten kan udøves. Hvis vi ikke umiddelbart er enige, giver vi en begrundelse for det, og eleven/elevens forældre/værger) vil få lejlighed til at udtale sig, før vi træffer endelig afgørelse om, hvorvidt retten kan udøves. Vores afgørelse herom følger forvaltningslovens regler om høring, begrundelse og klagevejledning, jf. forvaltningslovens §§ 19 – 25

# Klageadgang

Viborg Katedralskoles behandling af personoplysninger kan påklages til Datatilsynet, Borgergade 28, 5., 1300 København K.

Viborg, den 25. maj 2018